গাজীপুর সংবাদদাতা : বিএনপির জাতীয় নির্বাহী কমিটির সদস্য ও সদ্য সমাপ্ত গাজীপুর সিটি কর্পোরেশন নির্বাচনে ২০ দলীয় জোটের মেয়র প্রার্থী হাসান উদ্দিন সরকারের সাথে সাক্ষাত করেছেন জামায়াতের কেন্দ্রীয় কর্মপরিষদ সদস্য ও গাজীপুর মহানগর জামায়াতের সদ্য কারামুক্ত আমীর অধ্যক্ষ এস এম সানাউল্লাহ ও গাজীপুর মহানগর জামায়াতের নেতৃবৃন্দ। বৃহস্পতিবার সন্ধ্যায় টঙ্গীর একটি কমপ্লেক্সে তারা একত্রিত হন। এ সময় জামায়াত নেতৃবৃন্দকে স্বাগত জানিয়ে হাসান উদ্দিন সরকার বলেন, বিগত সিটি নির্বাচনে আপনাদের সাহসী ভূমিকা আমাকে প্রেরণা দিয়েছে। বিশেষ করে তিনি মহানগর জামায়াতের আমীরের কারাবরণের বিষয়টি তিনি আবেগের সাথে উল্লেখ করেন।